Võru raudteejaam

Võru raudteejaam on raudteejaam Võru maakonnas Võru linna lõunaservas. Ajalooline jaamahoone on säilinud ning asub aadressil Jaama tänav 14. Läbi Võru kulgeb Valga–Petseri raudteelõik, mis valmis 1889. aastal osana Riia–Pihkva-Peterburi raudteest. Alates 2001. aasta märtsist, kui Võrus peatus viimane regulaarne reisirong, on raudteejaam toiminud üksnes kaubarongide teenindamiseks. Seoses üle-eestilise transiitrongi liikluse vähenemisega on Võrut läbinud kaubavood aga (hoolimata 2011. aastal valminud Koidula raudteepiirijaamast) oluliselt kokku tõmbunud. Jaam jäi avamisel Rõuge kihelkonda Vana-Kasaritsa mõisa maadele ja sai oma nime lähedalasuva Võru linna järgi. Raudteejaam rajati lagedale Võrusoole, kahe kilomeetri kaugusele tollasest linnapiirist. Raudtee tulekuga paranes oluliselt inimeste, posti ja kaupade liikumine Lääne-Euroopa ning Venemaaga. Võru elanikkond koos majandusega asus kiirele kasvule. Regulaarsed reisirongid sõitsid läbi Võru (liinil Valga-Veski) viimati 2001. aasta märtsis. Võru raudteejaamale eelnes sellel liinil Valga poolt tulles Vagula raudteepeatus ja järgnes Nõnova raudteepeatus. Praegu kasutatakse raudteed ja jaama ainult kaubaveoks. Võru raudteejaamas asub kuus jaamateed, 20 pööret, laadimisplats koos kaubaplatvormiga ning jaamahoone kompleks. Lisaks asub jaamas mitu haruteed, mis siirduvad erinevatele tööstusterritooriumitele. 1980. aastate keskel tehti raudteel ulatuslik kapitaalremont, millega seoses viidi Võru jaam üle automaatblokeeringule ja jaamahoonest mõnisada meetrit ida poole rajati ka uus elektritsentralisatsiooni post, kus asub jaama automaatikaseadmete juhtimispult koos jaamakorraldaja töökohaga ka tänapäeval. Kahest madalast perroonist lammutati 2016. aastal raudteepoolne (teedevaheline). 2016. aasta suvel filmiti Võru raudteejaamas stseen filmile "Seltsimees laps", mille tarbeks oli kohale toodud ja korda seatud ka auruvedur Kaspar. Võru vaksalihoone valmis 1889. aastal. Kroonuhistoritsistlikus stiilis IV klassi jaamahoone ehitati tüüpprojekti järgi sarnaselt nt Antsla, Petseri ja Karula jaamahoonetega. Võru jaamahoone erineb ülejäänutest aga suuruse poolest olles pikema kehandiga ning sarnaneb seetõttu märkimisväärselt Risti raudteejaama hoonega, mis valmis küll natuke hiljem. Jaamahooneid iseloomustab lihtne sümmeetriline külgfassaad ning madala kalde ja laia räästaga poolkelpkatus. Hoonete puhul on märgatav ka rõhutatud keskrisaliit, mis paiknes kohakuti ootesaaliga. 1919. aastal, Vabadussõja käigus, sai Võru jaamahoone tugevalt kannatada ja taastati. Alates 2000. aastate algusest seisab Eesti Raudteele kuuluv vaksalihoone tühjalt ja on halvas seisukorras. Värv seintelt on koorunud, aknad kinni löödud ja ümbrus räämas. 2019. aastal avaldatud nimekirja kohaselt kuulub Võru jaamahoone ehitiste hulka, millest AS Eesti Raudtee soovib vabaneda. Juunis 1941 ja märtsis 1949 deporteeriti läbi Võru raudteejaama NSV Liidu sisemaale Siberisse Eestimaa elanikke. Selle meenutuseks asub jaamahoone seinal 1989. aasta juunis avatud graniidist mälestustahvel kirjaga: „Siit algas Võrumaalt küüditatud perekondade Siberi teekond 14.IV 1944.a – 25.II 1949.a. Mööduja, meenuta!“ – 22. juunil 2016 avati jaamahoone kõrval uus memoriaal aastatel 1941–1952 Võrus küüditatutele. Võru kohaliku piirkonnapolitseiniku Elar Sariku ja Memento ühenduse eestvedamisel valminud memoriaali autor on skulptor Jaak Soans. Betoontahukale, milleni viib killustiku ja puidust raudteeliipritega kaetud kaldtee, on paigutatud kaks rida kaugusesse suunduvaid pronksist loomavaguneid, mille vahel on nähtavad inimfiguurid. Mälestusmärgi näol on tegemist Eesti ühe suurema küüditatutele pühendatud memoriaaliga. Võru raudteejaam 1890. aastal Võru raudteejaama veetorn 1889. aastal Veetorn raudteejaama ääres (2012) Võru jaam 2019. aasta kevadel Jaamahoone (2019) Jaamahoone küljelt Kõrvalhooned (2019) Mälestusmärk jaama juures Operaili kaubarong läbisõidul Võru jaamast, esiplaanil Ameerika päritolu diiselvedur C36-7i Võru jaam 1980. aastatel rajatud Võru jaama juhtimiskeskus (elektritsentralisatsiooni post) Vaade Võru jaamale Kreutzwaldi tänavalt Kuraditosin aastat tagasi Wõrumaa Teataja, nr. 22, 22 veebruar 2014. DIGAR Vana-Võru ühendus maailmaga – Wõrumaa Teataja, nr. 94, 22. august 2015 (DIGAR) Võru 235. Valga-Võru-Pihkva raudtee 130. Soo aleviku liitmine linnaga 82 aastat tagasi; Wõrumaa Teataja, nr. 89, 3. august 2019 (DIGAR) VALGA - PETSERI - IRBOSKA; Eesti Raudteeajaloo Selts Maaleht "Raudtee, kus inimeste asemel veetakse puid", 11.04.2015 Võru jaama tehnokorraldusakt; AS Eesti Raudtee Kalev Annom: FOTOD Ludmila Aganits – 45 aastat raudteel; Võrumaa Teataja, 28.02.2021 ON RAUDTEELASTE PÄEV; Töörahva Elu : EKP Võru Rajoonikomitee ja Võru Rajooni Rahvasaadikute Nõukogu häälekandja, nr. 91, 4. august 1984 (DIGAR) Karastunud töös; Töörahva Elu : EKP Võru Rajoonikomitee ja Võru Rajooni Rahvasaadikute Nõukogu häälekandja, nr. 91, 3. august 1985 (DIGAR) AS Eesti Raudtee mitteavalikud andmed. YouTube'i video: „Seltsimees laps” võtted Võrus; Lõunaeestlane Välja, Leele (2012). 20. sajandi Eesti raudteejaamad. Alusuuring (PDF). Tallinn: Kultuurimälestiste riiklik register. Lk 14-17. Vaadatud 12.02.2023. Võru jaamahoonesse passiks hästi loomemaja ja kõrts; Wõrumaa Teataja, nr. 81, 16 juuli 2019 (DIGAR) Võrumaa24 "Kumb raudteejaam on vingem", 30.07.2010 Võru raudteejaam • XX sajandi arhitektuur • Kultuurimälestiste riiklik register Külauudised "Reisirongiliiklus jääb võrulastele ilmselt unistuseks", 13.12.2010 Eesti Raudtee tahab vabaneda Põlva ja Võru jaamahoonetest; Lõunaleht, nr. 24, 4 juuli 2019 (DIGAR) FOTO: Mälestustahvli avamine küüditatuile Võru raudteejaamas; Rahvusarhiivi fotoinfosüsteem LounaLeht.ee "Rongid, rongid, kuhu te...", 07.07.2009 ERR uudised: "Võrus avati Eesti üks suuremaid küüditatute memoriaale", 22.06.2016 Võrus avatakse mälestusmärk küüditatutele; Võru, 20.06.2016 Rahvusarhiivi fotode andmebaas. EFA.69.A-275-21. "Nõukogude-Vene vägede poolt mahajäetud Võru raudteejaam" (veebr 1919). Rongiliiklus käib Võrus kahel päeval nädalas; AS Operail uudised, 25.02.2021 Võrumaa Teataja "Anti Haugas: Võru jaamahoone tuleb korda teha", 11.07.2019 ERR uudised: "Võrus osales filmivõtetel 230 vabatahtlikku näitlejat kogu Eestist", 19.09.2016 LounaLeht.ee "Võrus mälestati küüditamise ohvreid", 26.03.2016 LounaLeht.ee "Rongid siin ikka ei käi ...", 24.04.2014 Võrumaa Teataja "Koidula–Võru–Valga reisirong jääb lähiaastatel tulemata", 08.08.2013 Võrumaa Teataja "Rongisõitjaid jääb üha vähemaks", 29.07.2013 LounaLeht.ee "Raudtee kagukolmnurk jääb kaubarongide pärusmaaks", 17.11.2011 Maaleht "Võrulased võivad jäädagi reisironge ootama", 11.12.2010 ERR uudised: "Kagu-Eesti rongiliiklus ootab varjusurmast välja toomist", 15.10.2010 Lõunaeestlane – "Internetis kogutakse allkirju reisirongiliikluse taastamiseks Kagu-Eestis" Infot jaama kohta; fotod (vene keeles)